CELEX: 62022TN0057
Language: et
Date: 2022-01-28 00:00:00
Title: Kohtuasi T-57/22: 28. jaanuaril 2022 esitatud hagi – Ungari versus komisjon

14.3.2022   
            
            
               ET
            
            
               Euroopa Liidu Teataja
            
            
               C 119/57
            
         
      28. jaanuaril 2022 esitatud hagi – Ungari versus komisjon
      (Kohtuasi T-57/22)
      (2022/C 119/80)
      Kohtumenetluse keel: ungari
      
         Pooled
      
      
         Hageja: Ungari (esindajad: M. Z. Fehér ja G. Koós)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 17. novembri 2021. aasta rakendusotsus (EL) 2021/2020, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, (1) Ungarit puudutavas osas, milles välistatakse liidu rahastamise alt rahaline abi eelarveaastatel 2018–2019, kuna esinesid puudused põhikontrollides „Kontrollid taotletavatele toetustele juurdepääsu üle“ ja „Toetussumma korrektne arvutamine, arvestades vähendamisi ja halduskaristusi“.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Ungari valitsus väidab, et Ungari ei ole rikkunud kontrolle puudutavaid sätteid, et määrata kindlaks juurdepääsu taotletud abile, ja et ei ole valesti arvutatud tootmisväärtust, mida iga tootjate organisatsioon turustas. Ungari praktika on kooskõlas määruse 543/2011 (2) artikliga 42 ja artikli 50 lõikega 7. Samuti ei tule hinnata puuduste olemasolu seoses programmide rahastamiskõlblikkuse kontrolliga ning Ungari ametiasutus tegutses kooskõlas määruse nr 543/2011 artikli 104 lõikega 2.
      Ungari kohaldas sobivaid korrektsioonimeetmeid seoses teises põhikontrollis esinevas puuduses viidatud hinnangutega („Toetussumma korrektne arvutamine, arvestades vähendamisi ja halduskaristusi“) ja seetõttu ei ole põhjendatud kohaldada finantskorrektsiooni seoses eelarveaastate 2018 ja 2019 kuludega.
      
         (1)  ELT 2021, L 413, lk 10.
      
         (2)  Komisjoni 7. juuni 2011. aasta rakendusmäärus (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT 2011, L 157, lk 1).